CELEX: C2004/179/21
Language: et
Date: 2004-07-10 00:00:00
Title: Kohtuasi T-148/04: Hagi, mille esitas 26. aprillil 2004 Euroopa Ühenduste Komisjoni vastu TQ3 Travel Solutions

10.7.2004   
            
            
               ET
            
            
               Euroopa Liidu Teataja
            
            
               C 179/10
            
         
      HAGI, mille esitas 26. aprillil 2004 Euroopa Ühenduste Komisjoni vastu TQ3 Travel Solutions
   (Kohtuasi T-148/04)
   (2004/C 179/21)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 26. aprillil 2004 hagi, mille on Euroopa Ühenduste Komisjoni vastu esitanud TQ3 Travel Solutions, asukohaga Mechelen'is (Belgia). Hagejat esindavad advokaat Rusen Ergec ja advokaat Kim Möric.
   Hageja esitab esimese astme kohtule järgmised nõuded:
   
               —
            
            
               tühistada komisjoni 24. veebruari 2004 otsus, milles teavitatakse hagejat, et tema poolt tehtud pakkumine hankele nr ADMIN/D1/PR/2003/131, osa 1 (Brüssel), lükatakse tagasi;
            
         
               —
            
            
               tühistada komisjoni otsus, mille kohaselt nimetatud hanke osa 1 puudutav leping sõlmitakse äriühinguga Carlson Wagonlit Travels ja millest teavitati hagejat komisjoni 16. märtsi 2004 kirjaga;
            
         
               —
            
            
               tuvastada, et komisjoni ebaseaduslik tegevus on ekslik, mis toob kaasa komisjoni vastutuse;
            
         
               —
            
            
               suunata hageja tagasi komisjoni, et hinnata tekkinud kahju;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid:
   Tulenevalt reisikorraldusteenuseid puudutavast 20.10.2003 piiratud hankest (1) ja pakkumismenetlusest otsustas komisjon hankelepingut hagejaga mitte sõlmida, vaid sõlmida leping äriühinguga Carlson Wagonlit Travels.
   Hageja esitab asjaomase otsuse tühistamiseks kaks täiesti samasugust hagi alust komisjoni poolt pakkumise hindamisel tehtud ilmse vea kohta.
   Esimeses hagialuses väidab hageja, et komisjon on teinud ilmse hindamisvea, kui ta leidis, et äriühingu Carlson Wagonlit Travels pakkumine ei olnud ebaharilikult madal; lisaks väidab hageja, et on rikutud komisjoni 23. 12. 2002 määruse EÜ nr 2342/2002 (2) artikli 146 lõiget 4, mille kohaselt ebaharilikult madalate hindadega pakkumiste puhul nõutakse kogu olulist teavet pakkumise koostise kohta.
   Teise hagi alusena esitatakse komisjoni poolset ilmset viga, hinnates pakkumiste kvantitatiivset väärtust, millega anti äriühingu Carlson Wagonlit Travels pakkumisele pakutavate teenuste kvaliteedi osas kõige kõrgem hinne, kuigi nimetatud pakkumisega ei saanud tagada vastavate teenuste piisavat kvaliteeti.
   
      (1)  Hange nr ADMIN/D1/PR/2003/131 (ELT lk 143)
   
      (2)  Komisjoni 23. detsembri 2002 määrus (EÜ, EURATOM) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (ELT L 357, lk 1)